Za tiste, ki želite delati s kitarskimi tablaturami,
obstajata dve priročni predlogi v sekciji Solo.
Ta opcija uporablja standardno notacijo skupaj s tablaturo.
Lahko tudi kadarkoli med delom dodaš povezano črtovje.
Na primer, tu sem ustvaril zapis, ki vsebuje le standardni zapis za kitaro,
ampak sem se odločil, da želim dodati tudi tablaturno črtovje.
Da to storim, lahko grem v panel "Glasbila"
in pritisnem na to puščico, da se prikaže več možnosti.
Nato bomo kliknili na to nastavitveno ikono in izbrali "Ustvari povezano črtovje".
To doda novo črtovje v zapis, ampak, kot vidiš,
je tudi to prikazano kot standardno petčrtno črtovje z violinskim ključem.
Da ga spremenimo v tablaturno črtovje,
klikni na nastavitveno ikono zraven črtovja, ki ga želiš prilagoditi,
ter izberi spustni seznam pod "Vrsta črtovja".
To nam poda široko izbiro tablaturnih opcij.
Izbrali bomo enostavne 6-strunske tablature.
Sedaj sta črtovji povezani, kar pomeni, da, ko vneseš notacijo,
se pripadajoča tablatura pojavi v črtovju spodaj in obratno.
Lahko tudi klikneš na tablature, da napraviš spremembe.
Če kliknem na to noto, ki je zaigrana na H struni,
bo pritiskanje tipk gor in dol spremenilo višino.
sedaj sem jo spremenil v C, ki se zaigra na 13. prečki.
Za to lahko pritisnem Ctrl + Gor ali Dol (ali Command + Gor ali Dol na Macu),
da izberem isto noto na drugi struni.
Sedaj se ta C zaigra na 8. prečki višje E strune.
Če želiš pisati v tablaturnem črtovju,
ga najprej izberi in nato pritisni gumb "Vnašanje not".
Sedaj lahko premakneš oznako za vnos gor in dol med strunami
ali levo in desno med trajanji.
Lahko tudi vneseš število ali črko na tipkovnici za določanje želene prečke.
Ko vnašaš s črkami, je A za odprto struno, B za prvo prečko, C za tretjo itd.
Trajanje lahko spremeniš tudi z držanjem tipke Shift
in pritiskom na število na tipkovnici.
Za vnašanje v ritmičnem ključu
klikni na tolkalo ter klikni gumb "Vnašanje not".
Ritmični ključ deluje precej drugače od drugih tipov vnašanja not.
Najprej moraš izbrati opcijo iz tega panela.
V tem primeru sem izbral veliki boben.
Če sedaj z miško vnesem noto, boš videl, da, ne glede na to,
kje kliknem, bo vedno prikazano na vrstici za veliki boben.
Vidiš lahko, da veliki boben spada pod glas 2,
ki obrača vratove navzdol.
Če sedaj izberem ta udarec malega bobna,
ga lahko hitro postavim po taktu in bo uporabljal glas 1,
kjer so vratovi obrnjeni navzgor.
Opaziš lahko tudi, da imajo nekateri najpogostejši udarci
dodeljene bližnjične tipke.
Te omogočajo hitrejši vnos v ritmični ključ.
Vredno omembe je, da se ta sistem vnosa
ni spremenil od MuseScora 3
in da ga nameravamo znatno spremeniti v kasnejših verzijah.
če želiš ostati na tekočem z novimi verzijami in izboljšavami funkcij,
poskrbi, da se naročiš na ta kanal.